 MUNICIPIUL  CRAIOVA

 CONSILIUL LOCAL AL MUNICIPIULUI CRAIOVA



HOTĂRÂREA NR. 266
  Consiliul Local al Municipiului Craiova, întrunit în şedinţa extraordinară din data de 08.05.2009;

  Având în vedere raportul nr.56463/2009 al Serviciului Imagine, Relaţii Internaţionale, Purtător de cuvânt, Redacţie Ziar prin care se propune asocierea Consiliului Local al Municipiului Craiova cu S.C. NO LIMIT MANAGEMENT S.R.L., în vederea organizării evenimentului Romanian Music Awards 2009;

   În temeiul art.36, alin.2, lit. e coroborat cu alin.7, lit. a, art.45 alin.2 lit.f şi art.61 alin.2 din Legea nr.215/2001, republicată, privind administraţia publică locală;

hotărĂŞte:

Art.1. Se aprobă asocierea Consiliului Local al Municipiului Craiova cu S.C. NO LIMIT MANAGEMENT S.R.L., în vederea organizării în data de 06 iunie 2009, a evenimentului Romanian Music Awards 2009.

Art.2. Se aprobă alocarea din bugetul de venituri şi cheltuieli al Consiliului Local al Municipiului Craiova, pe anul 2009, a sumei de 769.700 lei(inclusiv T.V.A. şi alte taxe), pentru organizarea evenimentului Romanian Music Awards 2009.

Art.3. Se aprobă contractul de asociere prevăzut în anexa care face parte integrantă din prezenta hotărâre.

Art.4. Se împuterniceşte Primarul Municipiului Craiova să semneze contractul de asociere. 

Art.5. Primarul Municipiului Craiova, prin aparatul de specialitate:  Serviciul  Administraţie Publică Locală, Direcţia Economico – Financiară, Serviciul Imagine, Relaţii Internaţionale, Purtător de cuvânt, Redacţie Ziar şi S.C. NO LIMIT MANAGEMENT S.R.L. vor  aduce la îndeplinire prevederile prezentei hotărâri.

   PREŞEDINTE DE ŞEDINŢĂ,                                   CONTASEMNEZĂ,

                                                                                                  SECRETAR,

      Constantin POPECI                                                  Nicoleta MIULECU

